



Javni poziv
za prijavu šteta od prirodne nepogode suše na području Općine Brestovac


Obavještavaju se poljoprivredna gospodarstva, pravne i fizičke osobe koje su pretrpjele štetu na području općine Brestovac zbog suše, da je Županica Požeško-slavonske županije, dana 16. rujna 2026. godine proglasila prirodnu nepogodu sušu na području Požeško-slavonske županije za štete nastale na poljoprivrednim usjevima proljetne sjetve 2026.godine, postrnim usjevima, djetelinsko-travnim smjesama, ribnjačarskim površinama i višegodišnjim nasadima voćnjaka i vinograda.
Pozivaju se svi poljoprivrednici koji imaju štetu uzrokovanu prirodnom nepogodom – SUŠOM  na području općine Brestovac da, sukladno članku 25. Zakona o ublažavanju i uklanjanju posljedica prirodnih nepogoda („Narodne novine“, broj 16/19.)  izvrše prijavu štete u roku od osam dana od dana proglašenja prirodne nepogode, odnosno zaključno s 24. rujna 2026. godine. Naknadne prijave neće se uzimati u obzir.

Štete se prijavljuju na zakonom propisanom Obrascu PN koji mora biti popunjen u cijelosti i ovjeren potpisom. 
Obrasce možete preuzeti na službenim web stranicama Općine Brestovac (www.brestovac.hr) ili osobno u Općini Brestovac.
Uz Obrazac PN obavezno se prilaže:
· Presliku lista A i B Zahtjeva za potporu (Zahtjev za poticaj)
· Obrazac privole
· Izjava da površine nisu osigurane

Ako se radi o šteti u poljoprivredi, u obrascu PN u opisu imovine nužno je navesti za svaku poljoprivrednu kulturu površinu u ha, ukupan broj stabala ili trsova, postotak oštećenja pojedine kulture te MIBPG, ime i naziv OPG-a.
Povjerenstvo zadržava pravo od prijavitelja zatražiti dodatnu dokumentaciju.



Štete se prijavljuju na propisanom obrascu  putem povjerenstva za procjenu šteta, koje će obrasce prikupljati u zgradi Općine, na adresi Brestovac, Požeška 76, svakog dana kako slijedi: 
18.09.2026. petak u vremenu 8-12h
19.09.2026. subota u vremenu 15-19h
20.09.2026. nedjelja u vremenu 15-19h
21.09.2026. ponedjeljak u vremenu 8-12h                                                                                          
22.09.2026. utorak u vremenu 12-16h
23.09.2026. srijeda u vremenu 12-16h
24.09.2026. četvrtak u vremenu 8-12h

